**PD Borovnica Mladinski odsek vabi na**

**Planinsko orientacijsko tekmovanje**

**v Gorenjsko – Dolenjski ligi**

**v soboto, 3. decembra 2022**

**Zbor udeležencev:** v soboto, 3. 12. 2022 ob 8.30 pri lovskem domu pod Rakitno. Parkirno mesto je pri lovskem domu. Tekmovanje bomo predvidoma zaključili do 15.00.

**Lokacija tekmovanja:** širša okolica Gornjega Iga

**Kategorije:**

* A - učenci do vključno 6. razreda osnovne šole
* B - učenci do vključno 9. razreda osnovne šole
* C - srednješolci (do vključno 20 let)
* D - člani (od 18 let)
* E - starejši (od 45 let)
* F - družine (najmanj eden od staršev oz. starih staršev in otroci do vključno 9. razreda osnovne šole)
* G - odprta (manj zahtevna, primerljiva s kategorijo B)
* H - odprta (zahtevna, primerljiva s kategorijama Č in D)
* I - odprta (srednje zahtevna, primerljiva s kategorijo C)

Kategorije G, H in I so namenjene ekipam, ki ne bodo želele tekmovati v okviru orientacijskih lig. Tekmovanje bo potekalo v obliki teoretičnega in praktičnega dela, zajeta vsebina pa bodo lahko vprašanja iz snovi Planinske šole, orientacije, dodatne literature, varstva gorske narave, prve pomoči, kategoriji C in D pa tudi vrisovanje.

Ekipe lahko sestavljajo od 3 do 5 članov. Vsaka članica prinese 2 dodatni točki, 5 članska ekipa dobi dodatnih 10 točk in ekipa s samo 2 članoma dobi 10 negativnih točk.

**Štartnina** znaša 12 € na ekipo (vsak tekmovalec dobi sendvič in topel napitek).

**Prijave** zbiramo do ponedeljka 28.11.2022 na tel.: 051 493 037 (Ana Suhadolnik) ali na suhadolnik.ana@gmail.com (dosegljiva tudi za dodatne informacije). Ob prijavi navedite ime ekipe, kategorijo in število članov v ekipi.

Tekmovalo se bo po pravilniku, objavljenem na strani Mladinske komisije Planinske zveze Slovenije. Uporabljali bomo karte DTK25. Vsi udeleženci tekmujejo na lastno odgovornost.

**Oprema:** Obvezna planinska obutev (gojzarji), kompas, pisalo, prva pomoč, planinska izkaznica oz. dnevnik mladega planinca z znamkico za tekoče leto (v nasprotnem primeru 10 negativnih točk). Za kategoriji C in D še geotrikotnik, ravnilo, šestilo in računalo. Priporočamo tudi mobilni telefon.

Organizator si v primeru zelo slabega vremena pridržuje pravico, da prestavi tekmovanje na drug datum. V tem primeru bodo vsi prijavljeni pravočasno obveščeni.

|  |  |
| --- | --- |
| Vodja tekmovanja: Jernej Suhadolnik | Lep orientacijski pozdrav,  Mladinski odsek PD Borovnica |